Volga GAZ-3110

Το GAZ-3110 ήταν μεσαίο επιβατικό αυτοκίνητο που παράχθηκε από τη ρωσική αυτοκινητοβιομηχανία GAZ από τον Νοέμβριο του 1996 μέχρι το 2004, με μια ελαφρά ανανέωση που υπέστη το 2002, αν και η έκδοση station wagon, που εισήχθη στην παραγωγή το 1997, συνέχισε να κατασκευάζεται μέχρι το 2010. Το μοντέλο αυτό, παρήχθη στο Νίζνι Νόβγκοροντ στη Ρωσία και στη Συμφερόπολη της Ουκρανίας. 

Όπως και άλλα ρωσικά οχήματα της τότε εποχής, χαρακτηρίζεται από έλλειψη ποιότητας, χαμηλού επιπέδου συναρμολόγηση, εμφανή υστέρηση στα ηλεκτρονικά του συστήματα, τα οποία παρουσίασαν πλήθος από σοβαρά ελαττώματα, και κακή εξυπηρέτηση στα σημεία σέρβις.

Επίσης, το 2002 το μοντέλο απέσπασε 0 στα 4 αστέρια στη δοκιμή μετωπικής πρόσκρουσης του ρωσικού οργανισμού ARCAP, με σκορ μόλις 1,4 στους 16 πόντους, λόγω της ακραίας παλαιότητας του σασί, το οποίο ακόμα βασιζόταν στο αμάξωμα του Volga GAZ-24 του 1970 - 1992, καθώς και λόγω ολικής ανυπαρξίας προεντατήρων στις μπροστινές ζώνες ασφαλείας, περιοριστών δύναμης στις μπροστινές ζώνες ασφαλείας, και αερόσακων, τα οποία δεν προσφέρονταν ούτε ως έξτρα.

Αναφορές 

Μοντέλα GAZ